**ΘΕΜΑ: Μήνυμα προς τους μαθητές για τα μέτρα που θα ισχύσουν στο σχολείο λόγω της πανδημίας**

 Αγαπημένα μου παιδιά! Ήρθε η ώρα να ξαναβρεθούμε!

Την Δευτέρα 14 Σεπτεμβρίου στις 8:15 π.μ. θα χτυπήσει το πρώτο κουδούνι!

Θα έρθετε όλοι στο σχολείο με τη μάσκα σας, έως ότου σας δώσουμε εμείς μάσκες δωρεάν.

Θα μπαίνετε και θα βγαίνετε από διαφορετικές εισόδους και εξόδους.

**Η Α΄ ΓΥΜΝΑΣΙΟΥ:**  Θα μπαίνει στο σχολείο από την είσοδο του «πάρκινγκ» και οι μαθητές θα ανεβαίνουν από τη σιδερένια σκάλα στον 2ο όροφο μπαίνοντας κατ΄ ευθείαν στις τάξεις τους.

Στα διαλείμματα θα προαυλίζονται στον πίσω χώρο του σχολείου που βλέπει στην αυλή του Λυκείου.

Την πρώτη μέρα οι μαθητές της **Α΄ Τάξης** θα έρθουν 8:00 ακριβώς.

Αφού μείνουν για λίγο με αποστάσεις (και με τις μάσκες προαιρετικά) στην μπροστινή αυλή, θα τους χωρίσουμε σε τμήματα και θα ανέβουν με τους καθηγητές τους στην τάξη τους. **Στην τάξη οι μάσκες είναι υποχρεωτικές για όλους!**

**Η Β΄ΓΥΜΝΑΣΙΟΥ:** Θα έρθει στο σχολείο στις 8:30 π.μ. από την πλαϊνή είσοδο, από τη διάβαση της Κατεχάκη και από την πόρτα που βρίσκεται στο πλάι του σχολείου, από την πλευρά του Λυκείου.

Θα μείνουν για λίγο στο προαύλιο **με αποστάσεις** να τους χωρίσουμε σε τμήματα. Κατόπιν θα ανέβουν στον όροφό τους από την είσοδο της Κατεχάκη απέναντι από το κυλικείο με συνοδεία καθηγητών.

Διάλειμμα γι΄ αυτούς θα γίνεται στην μπροστινή αυλή του σχολείου που βλέπει στην Κατεχάκη.

**Η Γ΄ ΓΥΜΝΑΣΙΟΥ:** Θα έρθει στο σχολείο στις 9:00 π.μ. Θα παραμείνει στο σχολείο για να χωριστεί σε τμήματα.

Οι μαθητές θα μπαίνουν από την κεντρική είσοδο (της Κατεχάκη) και θα ανεβαίνουν στον όροφό τους από την είσοδο που βρίσκεται δίπλα από τα γραφεία των καθηγητών. Θα προαυλίζονται στα διαλείμματα στην κεντρική αυλή (εκεί που είναι οι μπασκέτες).

**Όλες τις άλλες μέρες θα έρχονται όλοι στις 8:00π.μ. και θα μπαίνουν κατ΄ευθείαν στις τάξεις τους.**

**Την πρώτη μέρα (14/9/20)** θα γίνει ο Αγιασμός, αφού πρώτα οι μαθητές περάσουν στις τάξεις τους και πάρουν τα βιβλία τους. Ο Αγιασμός θα γίνει ανά τμήμα 11:00π.μ.

Θα δώσουμε εμείς σακούλες με τα βιβλία για κάθε μαθητή.

Στα πεντάλεπτα διαλείμματα οι μαθητές θα παραμένουν στις τάξεις τους και θα αλλάζουν αίθουσα μόνο οι καθηγητές. Τα πεντάλεπτα διαλείμματα υπάρχουν μόνο για μεγάλη ανάγκη των μαθητών.

**Στο κυλικείο** θα πηγαίνουν οι μαθητές ως εξής:

**Η Α΄ Τάξη** θα πηγαίνει μόνο στο πρώτο δεκάλεπτο διάλειμμα 9:50-10:00

**Η Β΄ Τάξη** θα πηγαίνει μόνο στο δεύτερο δεκάλεπτο διάλειμμα 10:45-10:55

**Η Γ΄ Τάξη** θα πηγαίνει μόνο στο τρίτο δεκαπεντάλεπτο διάλειμμα 11:40-11:55

Αυτό θα γίνεται για να αποφεύγεται ο συνωστισμός στο κυλικείο.

Τέλος όλοι οι μαθητές θα πίνουν νερό μόνο με δικό τους μπουκαλάκι (**ΟΧΙ ΑΠΟ ΤΙΣ ΒΡΥΣΕΣ)**

**ΟΙ ΜΑΣΚΕΣ ΕΙΝΑΙ ΥΠΟΧΡΕΩΤΙΚΕΣ ΣΤΟ ΜΑΘΗΜΑ!!!**

Σας καλωσορίζω όλους και ελπίζω ότι σύντομα θα το ξεπεράσουμε, αν και θα είναι η πρώτη χρονιά που οι γονείς δεν θα συνοδεύσουν τα παιδιά τους στο χώρο του σχολείου λόγω των αυξημένων μέτρων προστασίας.

 **Η ΔΙΕΥΘΥΝΤΡΙΑ**